**Výzva na predloženie cenovej ponuky[[1]](#footnote-1)**

**Oddiel I. Identifikácia obstarávateľskej organizácie**

1. **Identifikácia obstarávateľa:**

 Obchodné meno: **Dopravný podnik Bratislava, akciová spoločnosť**

 Sídlo: Olejkárska 1, 814 52 Bratislava

 Kontaktná osoba: Ing. Mgr. Tatiana Elanová

 Telefón: (+ 421) (2) 5950 1529

 E-mail: elanova.tatiana@dpb.sk

 IČO: 00 492 736

 DIČ: 2020298786

 IČ DPH: SK2020298786

 Zapísaný v Obchodnom registri Okresného súdu Bratislava I, Oddiel: Sa, Vložka č. 607/B.

**Oddiel II. Predmet zákazky**

1. **Názov zákazky:**

**„Externé opravy autobusov“**

1. **Označenie zákazky:** CP 1/2024
2. **Druh zákazky:** služby
3. **Predpokladaná hodnota zákazky: 146 000,00 € bez DPH**
4. **CPV kód**:

[34121100-2](https://www.uvostat.sk/cpvkod/3342) Autobusy verejnej dopravy

50112110–7 Oprava karosérií vozidiel

IA23-5 Celková prehliadka a oprava

1. **Opis predmetu zákazky:**

Predmet zákazky zahŕňa vykonávanie externých opráv autobusov značiek SOR, IVECO, MERCEDES BENZ, SOLARIS a príp. iných značiek autobusov podľa potrieb zadávateľa s celkovou dĺžkou vozidla do 19,5m.. Uchádzač v cenovej ponuke zohľadní a započíta všetky náklady súvisiace s predmetom zákazky. Výsledkom cenového prieskumu bude uzavretie rámcovej zmluvy na 12 mesiacov, resp. do vyčerpania obchodovateľného objemu.

Zákazka bude rozdelená na 4 časti:

1.časť – Mechanické práce (PHZ 53000 € bez DPH)

2.časť – Elektrikárske práce (PHZ 52000 € bez DPH)

3.časť – Klampiarske práce (PHZ 21000 € bez DPH)

4.časť – Zváračské a sústružnícke práce (PHZ 20000 € bez DPH)

Uchádzači môžu predložiť ponuku na 1, 2, 3 alebo aj všetky 4 časti. Úspešným uchádzačom pre každú časť predmetu zákazky sa môžu stať uchádzači, ktorí sa umiestnili na prvých troch miestach v poradí na základe finálneho vyhodnotenia ponúk (podľa kritérií na vyhodnotenie ponúk).

Predmet zákazky je ďalej bližšie špecifikovaný v prílohe č. 1 tejto výzvy.

1. **Miesto dodania predmetu zákazky:** podľa upresnenia obstarávateľa

Miestom poskytovania služieb predmetu zákazky budú prevádzky uchádzača/ov na území Hl. mesta SR Bratislavy alebo v dostupnosti max. 30 km od Hl. mesta SR Bratislavy

1. **Lehota viazanosti cenovej ponuky:** 6 mesiacov
2. **Lehota, miesto a spôsob predkladania ponúk: do 24.01.2024 do 09:00 hod.**

Ponuky je potrebné predkladať elektronicky, a to prostredníctvom IS JOSEPHINE:

<https://josephine.proebiz.com/sk/tender/51388/summary>

1. **Typ zmluvy/objednávky:** Rámcová dohodao poskytovaní služby (ďalej aj ako „Zmluva“)
2. **Trvanie zmluvy/lehota dodania:** 12 mesiacov resp. do vyčerpania finančného objemu (viac v prílohe č. 4 výzvy)

Typ zmluvy: Rámcová dohoda. Zákazka bude realizovaná na základe objednávok uzavretých na základe rámcovej dohody. Obstarávateľ je oprávnený uzatvoriť rámcovú dohodu s uchádzačmi, ktorí sa umiestnili na prvých troch miestach v poradí na základe finálneho vyhodnotenia ponúk (podľa kritérií na vyhodnotenie ponúk), a to samostatne pre každú časť predmetu zákazky.

Platnosť rámcovej dohody: Rámcová dohoda sa uzatvára na dobu určitú, a to na 12 mesiacov od účinnosti rámcovej dohody alebo do celkového vyčerpania finančného limitu - vysúťaženej ceny, a to podľa toho, ktorá skutočnosť nastane skôr.

**Oddiel III. Obsah ponuky**

1. **Spôsob predloženia ponuky:**

Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenie podľa prílohy č. 5 tejto Výzvy.

Uchádzačom navrhovaná celková cena verejného obstarávania musí byť uvedená na 2 desatinné miesta v EUR bez DPH. V predloženej ponuke musia byť pripojené požadované naskenované doklady a dokumenty tvoriace obsah ponuky, požadované v tejto výzve, ktoré musia byť k termínu predloženia ponuky platné a aktuálne.

1. **Požiadavky na predloženie ponuky a na jej obsah:**

Ponuka pre každú časť predmetu zákazky musí obsahovať:

1. opis predmetu zákazky (v súlade s opisom v  **Prílohe1 výzvy**) a nacenený predmet zákazky podľa **Prílohy2 výzvy -** Dotazník uchádzača s návrhom na plnenie kritéria– vyplnené a podpísané – pre príslušnú časť predmetu zákazky, na ktorú uchádzač predkladá ponuku.
2. informačný formulár o uchádzačovi a čestné vyhlásenia uchádzača – **Príloha3 výzvy** – vyplnený a podpísaný; vyplneniu jednotlivých položiek/riadkov formulára treba venovať náležitú pozornosť, aby komisia na vyhodnotenie ponúk nemusela vyzývať uchádzača na doplnenie informácií v danom formulári.
3. návrh Zmluvy – **Príloha4 výzvy** vyplnený a štatutárnym zástupcom podpísaný návrh Zmluvy vrátane všetkých jej príloh. Zmluva môže byť podpísaná kvalifikovaným elektronickým podpisom štatutárneho orgánu uchádzača alebo osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná Zmluva. Uchádzač priloží návrh zmluvy aj v konvertovateľnom formáte - pre príslušnú časť predmetu zákazky, na ktorú uchádzač predkladá ponuku.
4. doklad o oprávnení podnikať, t.j., že ste oprávnený dodávať predmetný tovar, uskutočňovať stavebné práce alebo poskytovať službu.
5. čestné vyhlásenie uchádzača v zmysle **Prílohy5 výzvy**.
6. Zoznam subdodávateľov – podiel plnenia zo zmluvy v zmysle **Prílohy6 výzvy -** pre príslušnú časť predmetu zákazky, na ktorý uchádzač predkladá ponuku.
7. **Osobitné podmienky účasti:**

Verejného obstarávania sa môže zúčastniť len tí uchádzači a ich prípadní subdodávatelia, ktorí

1. v zmysle § 32 ods. 1 písm. e) ZVO sú oprávnení dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky, (oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorú má subdodávateľ plniť).
2. v zmysle § 32 ods. 1 písm. f) ZVO nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu a neexistujú u nich dôvody na vylúčenie podľa § 40 ods. 6 písm. a) až g) a ods. 8 ZVO.
3. **Jazyk ponuky:**

Ponuky sa predkladajú v slovenskom alebo českom jazyku.

1. **Kritériá na vyhodnotenie ponúk:**

Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.

1. **Vyhodnotenie ponúk:**

Obstarávateľ vyhodnocuje ponuky na základe kritéria na vyhodnotenie ponúk: najnižšia celková cena za predmet zákazky v EUR bez DPH. Obstarávateľ zostaví poradie ponúk uchádzačov na základe predložených návrhov na plnenie kritéria, pričom na prvom mieste sa umiestni ponuka s najnižšou hodnotou kritéria. Obstarávateľ je oprávnený uzatvoriť rámcovú dohodu s uchádzačmi, ktorí sa umiestnili na prvých troch miestach na základe finálneho vyhodnotenia ponúk – t.j. s tými uchádzačmi, ktorí navrhli prvú až tretiu najnižšiu celkovú cenu za predmet zákazky (ďalej aj ako „**úspešní uchádzači**“).

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzačov, ktorých ponuka sa predbežne umiestnila na prvom až treťom mieste v poradí.

Ak obstarávateľ pri vyhodnotení ponúk identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponúk, ktoré sa umiestnili na prvom až treťom mieste.

Úspešní uchádzači umiestnení na prvom až treťom mieste v poradí budú vyzvaní na poskytnutie súčinnosti k podpisu zmluvy, v rámci ktorej preukážu, že sú oni a im známi subdodávatelia zapísaní v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva) a za všetkých známych subdodávateľoch, ktorí budú využití na plnenie rámcovej dohody.

Obstarávateľ si vyhradzuje právo vyzvať úspešných uchádzačov umiestnených na prvom až treťom mieste v poradí na nahradenie navrhovaného subdodávateľa v prípade, že subdodávateľ nebude spĺňať podmienky účasti uvedené v bode 15 tejto výzvy.

V prípade, ak úspešní uchádzači neposkytnú v stanovenom termíne súčinnosť podľa predchádzajúceho bodu, nenahradia navrhovaného subdodávateľa v stanovenej lehote, prípadne odmietnu podpísať zmluvu, obstarávateľ pristúpi k vyhodnoteniu ponuky, ktorá sa umiestnila na ďalšom mieste v poradí s vykonaním úkonov uvedených v tomto bode výzvy.

1. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešní uchádzači umiestnení na prvom až treťom mieste v poradí pre každú časť predmetu zákazky osobitne neuzavrú zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí pre príslušnú časť predmetu zákazky.

V Bratislave dňa 12.01.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Vladimír Pokojný

vedúci oddelenia verejného obstarávania

Prílohy:

1. Opis predmetu zákazky - tvorí samostatnú prílohu tejto výzvy
2. Dotazník uchádzača s návrhom na plnenie kritéria - tvorí samostatnú prílohu tejto výzvy
3. Informačný formulár s vyhlásením uchádzača
4. Návrh Zmluvy - tvorí samostatnú prílohu tejto výzvy
5. Čestné vyhlásenie uchádzača
6. Zoznam subdodávateľov – podiel plnenia zo zmluvy - tvorí samostatnú prílohu tejto výzvy

\*\*\*\*\*

**Príloha č. 1**

**Opis predmetu zákazky**

tvorí samostatnú prílohu tejto výzvy

\*\*\*\*\*

**Príloha č. 2**

**Dotazník uchádzača - Návrh na plnenie kritéria**

**Externé opravy autobusov.**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

|  |  |  |  |  |
| --- | --- | --- | --- | --- |
| **Časť** | **Názov** | **Predpokladaný počet hodín/ks** | **Cena za 1 hodinu/ks****v EUR bez DPH** | **Celková cena za predmet zákazky****v EUR bez DPH** |
| Časť 1 | Mechanické práce | 1000 hod |  |  |
|  | Diagnostika vozidla  | 300 ks |  |  |
|  | **Časť 1 SPOLU** | **-** | **-** |  |
| Časť 2 | Elektrikárske práce | 1000 hod |  |  |
|  | Diagnostika vozidla  | 300 ks |  |  |
|  | **Časť 2 SPOLU** | **-** | **-** |  |
| **Časť 3** | Klampiarske práce | 500 hod |  |  |
| **Časť 4** | Zváračské a sústružnícke práce | 500 hod |  |  |
| **Cena spolu**(za príslušné nacenené časti) | **-** | **-** | **-** |  |

**Upozornenie:**

Uchádzač v Celkovej cene v EUR bez DPH za predmet zákazky zohľadní a započíta všetky náklady bez možnosti doúčtovania ďalších nákladov, ktoré mu vzniknú v súvislosti s dodaním predmetu zákazky.

Ceny sa uvádzajú zaokrúhlené na 2 desatinné miesta.

Neplatiteľ DPH túto skutočnosť uvedie vo svojej ponuke a predloží ponuku s cenou v EUR bez DPH.

Táto ponuka je záväzná do uplynutia lehoty viazanosti ponúk uvedenej vo Výzve na predkladanie ponúk.

\*\*\*\*\*

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2024

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

**Príloha č. 3**

**INFORMAČNÝ FORMULÁR**

**o uchádzačovi a spracovateľovi ponuky a vyhlásenie uchádzača**

(štatutárny orgán uchádzača tento formulár podpíše a predloží v ponuke v zmysle bodu 6.5 písm.  a) výzvy)

|  |  |
| --- | --- |
| Meno/názov a sídlo uchádzača: |  |
| Meno a priezvisko štatutárneho orgánu uchádzača: |  |
| IČO: |  |
| webové sídlo: |  |
| tel. číslo: |  |
| Počet zamestnancov uchádzača: mikropodnik do 10 zamestnancov;malý podnik do 50 zamestnancovstredný podnik do 250 zamestnancov  | Údaj musí verejný obstarávateľ zverejniť v informácii o výsledku verejného obstarávania |
| Uchádzač je zapísaný v zozname hospodárskych subjektov (áno/nie): |  |
| Uchádzač je zapísaný v registri partnerov verejného sektora (áno/nie): |  |
| Meno/názov subdodávateľa (v aktuálnom prípade): |  |
| Subdodávateľ je zapísaný v zozname hospodárskych subjektov (áno/nie): |  |
| Subdodávateľ je zapísaný v registri partnerov verejného sektora (áno/nie): |  |
| Ponuku, podklady vypracoval (názov/meno, adresa, IČO právnickej alebo fyzickej osoby (§ 49 ods. 5 ZVO): |  |
| **Vyhlásenie uchádzača:** 1. Vyhlasujem, že v tomto postupe verejného obstarávania na predmet zákazky „**Externé opravy autobusov**“ sme sa ako uchádzač dôkladne oboznámili s predmetom zákazky i so súťažnými požiadavkami a rešpektujeme všetky pokyny, lehoty, obchodné podmienky a iné skutočnosti obsiahnuté v súťažnej dokumentácii a vo Výzve na predloženie ponúk a nemáme voči ním výhrady.
2. Zároveň vyhlasujem, že nemáme uložený zákaz účasti vo verejnom obstarávaní v zmysle § 32 ods. 1 písm. f) ZVO.
 |

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2024

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

\*\*\*\*\*

**Príloha č. 5**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„****Externé opravy autobusov“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [v zmysle § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO,
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2024

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[4]](#footnote-4)

\*\*\*\*\*

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) povinný postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)
4. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-4)